
1. BENDROSIOS NUOSTATOS
1.1. Lietuvos sveikatos mokslų universitetas (LSMU) suinteresuotus dalyvius kviečia į konsultaciją dėl kūno sudėties analizatoriaus pirkimo.
1.2. Rinkos konsultacija skelbiama vadovaujantis bei vykdoma Viešųjų pirkimų įstatymo (toliau – VPĮ) 27 str. 1 d. 1 p. bei Viešųjų pirkimų tarnybos direktoriaus 2017 m. birželio 19 d. įsakymo Nr. 1S-91 „Dėl Informacijos viešinimo Centrinėje viešųjų pirkimų informacinėje sistemoje tvarkos aprašo patvirtinimo” (aktualios redakcijos) V skyriuje nustatytą tvarką.
1.3. Rinkos konsultacija yra skelbiama Centrinėje viešųjų pirkimų informacinėje sistemoje (toliau – CVP IS).
1.4. Rinkos konsultacija skelbiama iki viešojo pirkimo (toliau – Pirkimas arba Viešasis pirkimas) pradžios. 
1.5. Šios rinkos konsultacijos paskirtis – Pasirengti Pirkimui ir iki Pirkimo pradžios informuoti rinkos dalyvius bei kitus suinteresuotus asmenis apie ketinimą ateityje vykdyti Pirkimą bei sudaryti sąlygas rinkos dalyviams ir kitiems suinteresuotiems asmenims pateikti klausimus, pastabas, siūlymus.
1.6. Rinkos konsultacija nėra skelbimas apie Pirkimą ar išankstinis skelbimas apie Pirkimą. Šios rinkos konsultacijos paskelbimu rinkos dalyviai ir suinteresuoti asmenys nėra kviečiami varžytis dėl Pirkimo sutarties.
1.7. Rinkos konsultacija yra vykdoma 1 (vieno) etapo procedūra, t. y. LSMU kviečia rinkos dalyvius raštu atsakyti į LSMU parengtą klausimyną (Priedas Nr. 1) iki LSMU nustatyto termino pateikti CVP IS priemonėmis skiltyje „Pasiūlymai“ arba „Pranešimų siuntimas“.
1.8. Terminas užpildyti ir pateikti atsakymus į LSMU klausimyną – 2025 m. balandžio 14 d. 10:00 val. Lietuvos laiku. LSMU priims ir vertins tik tuos rinkos dalyvių atsakymus į klausimyną, kurie bus pateikti iki nustatyto termino pabaigos CVP IS priemonėmis. 
1.9. Rinkos konsultacijoje (atsakymų į klausimyną) LSMU gauti duomenys bus apibendrintai paskelbti CVP IS, užtikrinant rinkos dalyvių lygiateisiškumą bei konsultacijų skaidrumą. Sąžiningos konkurencijos užtikrinimo tikslais duomenys apie rinkos konsultacijoje dalyvavusius subjektus bei šių subjektų rinkos konsultacijų metu pateikta komercinė (gamybinė) paslaptis (Civilinio kodekso 1.116 str., Viešųjų pirkimų įstatymo 20 str.) nebus viešinama. Rinkos dalyviai konsultacijų su LSMU metu teikdami atitinkamus duomenis bei informaciją turi pažymėti, kurią informaciją laiko konfidencialia dėl jos komercinės (gamybinės) paslapties. Rinkos konsultacijos klausimyne nurodyta informacija negali būti laikoma konfidencialia informacija, jei pateikimo metu nėra pateikiamas specifinis technologinis sprendimas ar atskleidžiama informacija, turinti dalyviui komercinę vertę.
1.10. LSMU prašo rinkos dalyvių pateikti atsakymus į klausimyną (Priedas Nr. 1) lietuvių kalba. 
1.11. Rinkos dalyvių išlaidos konsultacijų metu nėra atlyginamos. Rinkos konsultacijų procedūra nebus keičiama visos rinkos konsultacijos metu. Komunikacija tarp LSMU ir rinkos dalyvių vykdoma CVP IS priemonėmis. 
2. RINKOS KONSULTACIJŲ OBJEKTAS
2.1. LSMU kviečia suinteresuotus rinkos dalyvius pateikti atsakymus į LSMU parengtą klausimyną (Priedas Nr. 1). 
2.2. LSMU siekia įsigyti kūno sudėties analizatorių.
3. VIEŠOJO PIRKIMO PROCEDŪRA
3.1. Viešojo pirkimo procedūra bus vykdoma atviro konkurso būdu.
4. PRIEDAI
Rinkos konsultacijos klausimynas.
Atviro konkurso sąlygos.

Priedas Nr. 1
RINKOS KONSULTACIJOS KLAUSIMYNAS
KŪNO SUDĖTIES ANALIZATORIAUS PIRKIMAS
2025 m. ............................... d. 
Kaunas
Lietuvos sveikatos mokslų universitetas (toliau – LSMU) maloniai prašo suinteresuotų rinkos dalyvių užpildyti toliau nurodomą klausimyną bei pateikti LSMU iki rinkos konsultacijų kvietime nustatyto termino pabaigos. Teikiamas klausimynas neapriboja suinteresuotų rinkos dalyvių teisių teikti bet kokius papildomus pastebėjimus ir informaciją, kuri gali būti reikšminga LSMU apsisprendžiant dėl numatomo įsigyti kūno sudėties analizatorių.
	Eil. Nr.
	Klausimas
	Dalyvio nuomonė

	1. 
	Ar pirkimo dokumentuose nurodyti reikalavimai ir sąlygos yra išsamios, konkrečios ir aiškios? 
Jeigu ne, nurodykite kurios vietos neišsamios, nekonkrečios ar neaiškios? Prašome pateikti argumentuotas pastabas ir pasiūlymus.
	

	2. 
	Ar Pasiūlymų ekonominio naudingumo vertinimo kriterijai ir vertinimo metodika yra išsami, konkreti ir aiški?
Jeigu ne, nurodykite kurios vietos neišsamios, nekonkrečios ar neaiškios? Prašome pateikti argumentuotas pastabas ir pasiūlymus.
	

	3. 
	Ar Perkančiosios organizacijos suplanuota skirti lėšų suma – ne didesnė nei 14.462,81 Eur be PVM yra pakankama?
	

	4. 
	Ar šios sutarties sąlygos yra aiškios ir tinkamos?
· Prekių pristatymo adresas: Vydūno al. 4, LT-00135, Palanga.
· Prekių pristatymas ne vėliau kaip per 3 (tris) mėnesius nuo užsakymo pateikimo.
· Aplinkosauginiai kriterijai Prekėms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.4.4. papunkčiu: Tiekėjas privalo Prekes atvežti Pirkėjui ne kelių eismo piko valandomis, pirmadieniais − ketvirtadieniais nuo 14:30 iki 16:00 val., penktadieniais ir švenčių dienų išvakarėse nuo 13:00 iki 14:00 val. ir trumpiausiais galimais maršrutais. <...> Pirkėjas turi teisę Sutarties vykdymo metu pareikalauti trumpiausio galimo maršruto pasirinkimą įrodančių dokumentų. Nustačius, kad Tiekėjas šiame punkte nustatyto reikalavimo nesilaiko, Tiekėjui taikoma 200,00 Eur (du šimtai eurų 00 ct) bauda.
· Pirkėjas atsiskaito su Tiekėju ne vėliau kaip per 30 (trisdešimt) kalendorinių dienių nuo Sąskaitos gavimo dienos.

Jeigu ne, nurodykite kurios vietos neišsamios, nekonkrečios ar neaiškios? Prašome pateikti argumentuotas pastabas ir pasiūlymus.
	

	5. 
	Ar techninė specifikacija yra pakankamai išsami, konkreti ir aiški bei neribojanti konkurencijos? Jeigu ne, nurodykite kurios vietos neišsamios, nekonkrečios, neaiškios, nepagrįstos ar ribojančios konkurenciją? Prašome pateikti argumentuotas pastabas.
	

	6. 
	Ar planuojate dalyvauti šiame pirkime? Jeigu ne, prašome nurodyti priežastį kodėl.
	

	7. 
	Jei turite kitų pastabų ar pasiūlymų, nurodykite juos.
	

	8. 
	Jei Rinkos konsultacijos dalyviai teikia konfidencialius duomenis ir informaciją, turi pažymėti, kurią informaciją laiko konfidencialia dėl jos komercinės (gamybinės) paslapties.

